user
Sooyaalkii Tuu baag shaku


assistant
Tupak Amaru Shakur oo caan Ku ahaa magaca masraxa ee 2pac wuxuu ahaa ameerikaan madaw ah oo u ololeeya xaquuqda ameerikanka iyo afrikaanta madowga ah ee jooga maraykanka.
Wuxuu dhashay 16-kii juun 1971-kii. Wuxuu na Ku dhashay east Harlem new York. Wuxuu ahaa xikmad yahan, abwaan, heesaa, jilaa iyo raab ciyaare caan ah.Sababta u gu wayn ee u gu biiray masraxiyadda jilliinka ayaa la gu sheegay ineey ahayd inuu noqdo qof u hadla dadka madoow xuquuqdoo na u soo dhiciyo.

Soundtrack-gii u gu horeeyay wuxuu qaaday 1991-dii wuxuu na ahaa NOTHING BUT TROUBLE. Bilowgii November isla 1991-dii ayuu soo saaray album-kiisii u gu horreeyay ee 2PACLAYPSE. Album-kiisa labaad wuxuu soo saaray sannadkii 1993-kii. Halkaas ayuu na ka sii waday illaa dhimashadiisii 13-kii September 1996-kii. Guud ahaan waxaa la sheegaa inuu soo saaray illaa 11 album.Xikmadaha cajiib ah ee curiyay waxaa ka mid ah:
1. Waxaan ahay qof ay adagtahay in gabari jeclaato lkn markii aan anigu gabar jeclaado si dhab ayaan u jeclaaday.
2. Iska cafi wax waliba uu ku gu sameeyo qofka xeriir jacayl idinka dhaxeeyo lkn ha hilmaamin qaladkii.
3. Quruxda raggu gabdhaha Ku ammaanan badanaa wax baa Ku hoos laaban ee kalsooni deg deg ah iska ilaali.
4. Dhoollacadayn kasta oo qurux badan waxaa ka danbeeya murugo aad u qaraar oo aan la arki karin la na dareemi Karin
5. Qof aadan jeclayn oo aad Ku dhahdo waan Ku jeclahay, waxay la mid tahay adoo maxkamad hortees danbi uu san lahayn dusha ka saaray!
6. Qof aad saaxiibbo tihiin haddii aad jeclaato waxaa meesha ka baxaya saaxiibnimadii, jacaylka waa ka xoog badanyahay wax kasta.
7. Inaad jacayl la jisho qof soo dhaawacmay ayaa ka fiican inaad la jisho mid hadda jacaylku u cusub yahay, maxaa yeelay qof mugdi soo arkay ayaa yaqaan qiimaha iftiinka.
8. Shayga adduunka u gu qaalisan waa kalsoonida, waxay qaadataa sannado in la dhiso, hadda na seconds ayey Ku burburtaa.
9. Ha I gu xukmin ficilladayda adiga oo aan ogayn kuwii aan ka soo dhex doortay.
10. Caqliga waxaa la socda ciqaab, waxay noqon kartaa ciqaabtaas mid maal ama mid caafimaad.
Qodobkee ayaad ka heshay aqristee? 2pac xikmadihiisu halkaan la gu ma soo koobi karo 10-kaas keliya ayaan ka soo qaatay. 
Tupac wuxuu guursaday gabar la gu magacaabi jiray Keisha Morris. Keisha markaas da'deedu 20-jir bay ahayd halka uu tupak 21-jir ahaa. October 1995-kii ayaa uu la aqal galay Morris, weey na wada joogeen ilaa dhimashadiisii.

Sidee ayaa loo dilay tubak shakur?

Taariikhda dilka ee 2pac waxay Ku bilaabatay isku day dil oo dhacay 30-kii November 1994-kii. Kaddib markii laba nin oo hubaysan rasaas Ku fureen aad na u dhaawaceen asagoo markaas joogay recording studio oo magaalasa las Vegas Ku yaalay.

Waxaa si toos ah loo soo weeraray 7-dii September 1996-kii. asagoo jooga is la las Vegas u na socday inuu soo daawado ciyaar ah dagaal ah oo uu ciyaarayay mike Tyson ka na dhacaysay hoteelka MGM grand hotel, waxaa la socday Knight. Traffic light oo amrayay ineey istaagan beey u istaageen isla markii ba nin gaari kale ka soo dagay ayuu Ku dhuftay 13-xabadood. Waxaa na si halis ah u haleeyay afar ka mid ah. Lix bari kaddib dhaawiciisii 13-kii september 1996-kii ayuu Ku geeriyooday cusbitaal Ku yaal magaalada Las Vegas. Waxaa na markaas la joogay hooyadii Afeni iyo xaaskiisii Morris. 

Aniga ahaan heesihiisa waxaan u gu jeclahay heesta Dear mama oo ah hiis qiiro hooyanimo leh. Nin kasta ama gabar kasta oo hooyadeed soo korisay wuu la yaabi doona